## Zakon o izmjenama i dopunama Zakona o srednjem školstvu

### NN 27/1993 (6.4.1993.), Zakon o izmjenama i dopunama Zakona o srednjem školstvu

# ZASTUPNIČKI DOM SABORA REPUBLIKE HRVATSKE

Na temelju članka 89. Ustava Republike Hrvatske, donosim

## UKAZ

### o proglašenju Zakona o izmjenama i dopunama Zakona o srednjem školstvu

Proglašavam Zakon o izmjenama i dopunama Zakona o srednjem školstvu,
koji je Zastupnički dom Sabora Republike Hrvatske donio ne sjednici 24.
ožujka 1993.

Broj: PA4-5/1-93.

Zagreb, 31. ožujka 1993.

Predsjednik Republilke Hrvatske

**dr. Franjo Tuđman, v. r.**

---

## ZAKON

### o izmjenama i dopunama Zakona o srednjem školstvu

Članak 1.

U Zakonu o srednjem školstvu ("Narodne novine", br. 19/92.)
u članku 6. stavku 2. riječi: "organ uprave" zamjenjuju se riječima:
"upravno tijelo".

Članak 2.

U članku 47. stavku 3. riječi: "organima uprave" zamjenjuju
se riječima: "upravnim tijelima županije i grada Zagreba".

Članak 3.

Članak 49. briše se.

Članak 4.

U članku 87. stavku 2. na kraju rečenice briše se točka i dodaju se
riječi: "na prijedlog Vlade Republike Hrvatske zajedno s državnim
proračunom".

Članak 5.

Članak 88. mijenja se i glasi: "Sredstva za financiranje javnih
potreba iz članka 87. stavka 2. ovoga Zakona izdvajaju se iz državnog proračuna
na račun Ministarstva kulture i prosvjete koje raspolaže tim sredstvima
za srednje školstvo. U državnom proračunu osiguravaju se i dodatna sredstva
za javne potrebe srednjeg školovanja pripadnika etničkih i nacionalnih
zajednica ili manjina, te sredstva za dodatne troškove srednjeg školstva
županijama koje na svom području imaju kotareve s posebnim samoupravnim
položajem".

Članak 6.

U članku 89. stavak 2. mijenja se i glasi: "Srednjoškolske ustanove
iz stavka 1. ovoga članka mogu biti financirane i sredstvima za srednje
školstvo Ministarstva kulture i prosvjete, ako njihovi programi imaju karakter
javnih potreba u oblasti srednjega školstva od interesa za Republiku Hrvatsku,
u smislu članka 87. stavka 2. ovoga Zakona".

Članak 7.

U članku 98. dodaje se stavak 4. koji glasi: "Osobama koje su do
8. listopada 1991. godine stekle svjedodžbe ili druge isprave srednjeg
obrazovanja, uključujući vojne i vjerske škole, na području republika bivše
Jugoslavije priznaje se stručna sprema sukladno kriterijima iz stavaka
1., 2. i 3. ovoga članka."

Članah 8.

Članak 104. mijenja se i glasi: "Iznimno od odredbe članka 48.
stavak 3. ovoga Zakona, u roku od 6 mjeseci od dana njegova stupanja na
snagu, ravnatelje srednjih škola imenovat će i razrješavati ministar kulture
i prosvjete. Ravnatelji imenovani prema odredbi stavka 1. ovoga članka
dužni su položiti ravnateljski ispit u roku od godine dana od dana stupanja
na snagu ovoga Zakona. Ravnateljima izabranim prema ranijim propisima mandat
traje do izbora ravnatelja prema stavku 1. ovoga članka."

Članak 9.

U članku 105. stavku 2. riječi "iz fonda srednjeg školstva pri
Ministarstvu prosvjete" zamjenjuju se riječima "sredstvima iz
članka 88. ovoga Zakona".

Članak 10.

Provedbene propise iz članka 94. 7akona o srednjem školstvu ("Narodne
novine", br.19/92.) koji nisu donijeti do dana stupanja na snagu ovoga
Zakona, ministar hulture i prosvjete donijet će u roku 6 mjeseci od dana
stupanja na snagu ovoga Zakona.

Članak 11.

U svim odredbama ovoga Zakona riječi: "Ministarstvo prosvjete,
kulture i športa (u daljnjem tekstu: Ministarstvo prosvjete)" i riječi:
"Ministarstvo prosvjete" zamjenjuju se riječima: "Ministarstvo
kulture i prosvjete" u odgovarajućem padežu, a riječi: "ministar
prosvjete, kulture i športa (udaljnjem tekstu: ministar prosvjete)"
i riječi: "ministar prosvjete" zamjenjuju se riječima: "ministar
kulture i prosvjete" u odgovarajućem padežu.

Članak 12.

Ovaj Zakon stupa na snagu osmoga dana od dana objave u "Narodnim
novinama".

Klasa: 602-03/92-01/12

Zagreb. 24. ožujka 1993.

ZASTUPNIČKI DOM SABORA REPUBLIKE HRVATSKE

Predsjednik Zastupničkog doma Sabora

**Stjepan Mesić, v. r.**

Zakon, NN 27/1993-466